ગત તારીખ 15ના રોજ શહેરની લાખાજીરાજ શ્રમજીવી સોસાયટીમાં રહેતો અને રાજકોટ આરટીઓ કચેરી ખાતે પાસીંગનું કામ કરતા એઝાઝ હનીફભાઇ પાયક નામના મુસ્લિમ યુવક પાસે દસેક દિવસ પૂર્વે એક ટ્રકમાં પાસિંગ માટે બે શખ્સો આવ્યા હતા પરંતુ પાસિંગ કરાવવા માટે પટ્ટી લગાડવી જરૂરી હોવાથી તેઓ એઝાઝના ભાઈ સાહિલ પાસે ગયા હતા ત્યાં પટ્ટી લગાવ્યા બાદ પૈસા આપી દીધા પછી ટ્રક લઈને આવેલ કનુ આહીર ગાળો બોલતો હોય જેથી બંને વચ્ચે ઝઘડો થયો હતો અને બાદમાં બંને પક્ષના લોકો ભેગા થઈને સમાધાન કરી લીધું હતું પરંતુ બપોરે ત્રણેક વાગ્યે ફરીથી કનુ આહીર સહીત છ શખ્સો બ્રેઝા કાર અને બુલેટ લઈને આવ્યા હતા અને છરીથી  હુમલો કરી સાહિલને મોતને ઘાટ ઉતારી દીધો હતો હત્યા અંગે તેના ભાઈ એઝાઝ ફરિયાદ નોંધાવી હતી આ ગુનાનો ભેદ ઉકેલવા અને હત્યારાઓને ઝડપી પાડવા પોલીસ કમિશ્નર અગ્રવાલ, જેસીપી અહેમદ, ડીસીપી સૈની અને એસીપી ટંડેલની સૂચનાથી બી ડિવિઝન પીઆઇ વી જે ફર્નાન્ડિસ, ડીસીબી પીઆઇ એચ એમ ગઢવીના માર્ગદર્શન હેઠળ   પીએસઆઇ એમ એમ ઝાલા, પીએસઆઇ પી એમ ધાખડા પીએસઆઇ પી બી જેબલીયા ભક્તિનગર, પીએસઆઇ એમ જે રાઠોડ આજી ડેમ સહિતનાઓ પેટ્રોલિંગમાં હતા દરમિયાન બી ડિવિઝનના પીએસઆઇ ઝાલા, મોહસીનખાન મલેક અને મહેશભાઈ ચાવડાને મળેલી બાતમી આધારે મનોજભાઈ મકવાણા, અજયભાઇ બસીયા અને મુકેશભાઈ ડામોરને સાથે રાખીને આ ગુનામાં સંડોવાયેલા આરોપીઓ બેટી પુલ તરફથી રાજકોટ આવતા હોવાની માહિતી આધારે વોચ ગોઠવી અમરસિંહ ઉર્ફે કનુ નારણભાઇ ગોહિલ, ધર્મેશ પ્રભાતભાઈ ધ્રાંગા, રાહુલ રાજુભાઈ ગોહિલ, નિતીન માધવજીભાઈ ડાભી, મનસુખ કેશવભાઈ ઢોલરીયા અને મુકેશ ઉર્ફે કાનો ઉર્ફે કુલદીપ ખોડાભાઈ સોલંકીને ઝડપી લઇ ગુનામાં વપરાયેલ બ્રેઝા કાર અને છરી કબ્જે કરી હતી.